Selvom Danmark led et bittert nederlag til Tyskland ved deres seneste VM-kamp, er der stadig optimisme at spore forud for stormødet mod USA.

Se ishockey-VM på TV 2 Play – få overblikket her. Drømmen om dansk deltagelse i VM-kvartfinalen synes længere væk, end hvad spillerne havde ønsket. Næste opgave for at holde håbet i live venter lørdag, hvor Danmark tørner sammen med USA. Men selvom de rød-hvide er underdogs inden opgøret, får det ikke de danske spillere til at give op. Tværtimod lader det til, at danskerne er fortrøstningsfulde inden den vigtige kamp. TV 2 Sport har snakket med en række spillere fra både den danske- og amerikanske-lejr inden kampen. Respekt hos amerikanerne I den amerikanske lejr er der også respekt for det, danskerne kommer med. Det fortæller Alex Tuch, da TV 2 Sport møder ham til fredagens træning: - Det er en kæmpe kamp for os. Jeg ved, at Danmark spiller virkelig godt her på det seneste, men at de havde et tungt nederlag til Tyskland senest. Jeg ved, at de er tændte, når de kommer på banen mod os. - Jeg er fra samme draft-år som Nikolaj Ehlers, og jeg har spillet mod ham mange gange. Han er en utrolig spiller, og vi skal helt sikkert have styr på ham, når han er ude på isen. Den amerikanske profil Rocco Grimaldi slår også fast, at USA under ingen omstændigheder må undervurdere Danmark. - Det bliver en svær kamp mod Danmark. De kæmper for livet i den her turnering, og det er et godt hold med flere gode spillere, så de kommer til at give os kamp til stregen. Danmark og USA mødes klokken 11.20 lørdag. Se kampen på TV 2 Sport eller TV 2 Play.